
Rhan 1: Pasbort Dysgu Proffesiynol
Pontio 2 Myfyrio
Cwrdd
Profi
Rhannu
	Tystiolaeth / Evidence
	Adfyfyrio / Reflect

	 Roedd hyn yn gyfle i gael cyfarfod ar Teams fel rhwydwaith i drafod am agweddau o addysg, megis y 'great teaching toolkit' a'r elfennau pwysig yn y ddogfen hon.
Roedd y profiad hwn wedi amlygu pwyntiau pwysig i feddwl am wrth ddewis rhywbeth i ffocysu arno yn ystod y cyfnod Pontio. Roedd hyn wedi cynnwys nifer o agweddau yn cynnwys strategaethau asesu ar gyfer dysgu, cwestiynu a hefyd dealltwriaeth o bynciau.
	·  Roedd y cyfarfod hwn yn ddefnyddiol wrth ddysgu am elfennau o'r 4 blaenoriaeth yn y 'great teaching toolkit'. Roedd cyfle yn y cyfarfod i ymchwilio a dysgu am y blaenoriaethau a dewis rhai i ddatblygu wrth fod ar brofiad yn yr ysgol.
· Roedd hefyd cyfle i wrando ar brofiadau a syniadau myfyrwyr arall ar y cwrs. Roedd hyn buddiol i glywed am strategaethau sydd yn gweithio gyda nhw. Yn ôl Ghafoor a Zhang (2017) mae rhannu syniadau yn hynod o bwysig mewn unrhyw weithlu. Mae'n bwysig rhannu profiadau i ddysgu a datblygu.
· Roedd y Pontio yma wedi fy nghynorthwyo i greu targed i weithio arno yn ystod y pythefnos o brofi.

Ghafoor, R. a Zhang, J. (2017) Effective knowledge sharing between team members, Department of Management and Engineering. [Ar-lein]. Ar gael o: FULLTEXT01.pdf (diva-portal.org) [Darllenwyd: 16eg Chwefror 2021].




	Tystiolaeth / Evidence
	Adfyfyrio / Reflect


	· Roedd y cyfnod yma o brofi yn rhoi cyfle i roi cynnig ar wahanol strategaethau i weld y rhai sydd yn llwyddiannus. Noda Llywodraeth Melbourne (2020) am bwysigrwydd ceisio gwahanol strategaethau i gefnogi addysg y disgyblion. Yr unig ffordd i ddysgu yw i geisio syniadau i weld y rhai gorau yn y dosbarth.
· Yn ogystal arsylwi'r mentor dosbarth yn defnyddio strategaethau yn ymwneud ag cwestiynu. Wrth arsylwi'r mentor dysgais am syniadau a strategaethau ar gyfer y dyfodol. 

Department for Education and Training. (2020) High Impact Teaching Strategies Excellence in Teaching and Learning. State Government:Victoria. high-impact-teaching-strategies.pdf (education.vic.gov.au) ​​​​​​​

	· Yn ystod y pythefnos wnes i ddefnyddio strategaethau gwahanol i gwestiynu'r disgyblion. Un enghraifft effeithiol yw rhoi cwestiwn ar y bwrdd gwyn i'r disgyblion yn syth, roedd hyn wedi sicrhau bod y disgyblion ar dasg yn syth.
· Yn ogystal roedd y disgyblion yn ymwybodol o beth fydd y wers amdano.
· Hefyd yn ystod y profiad dwi wedi parhau i gwestiynu i geisio hybu meddylfryd twf, mae'r disgyblion nawr yn deall beth yw pwrpas gweithio ar feddylfryd twf. Mae'r disgyblion wedi dechrau defnyddio termau fel dyfalbarhau, dydw i ddim yn deall ar hyn o bryd, mae'n iawn ofyn am help. Felly dangosir hyn fod y disgyblion yn dechrau sylweddoli bod gofyn am gefnogaeth yn iawn, a gall hyn cefnogi gwell dealltwriaeth yn y pendraw.




	Tystiolaeth / Evidence
	Adfyfyrio / Reflect


	· Roedd y sesiwn rhannu wedi digwydd yn rhithiol ar Teams.
· Roedd rhaid cyflwyno cyflwyniad am ein strategaethau yn ystod y sesiwn.

	· Roedd y sesiwn rhannu yn fuddiol i glywed am brofiadau myfyrwyr arall wrth ddefnyddio gwahanol strategaethau asesu ar gyfer dysgu.
· Hefyd roedd y cyfarfod yn gyfle i ddysgu am wahanol agweddau i ychwanegu i ein haddysgu.
· Roedd y cyfarfod yn gydweithredol ac yn rhoi'r cyfle i bawb rhannu syniadau a chefnogi ein gilydd, roedd hyn wedi bod yn gynorthwyol. Yn enwedig wrth geisio meddwl am wahanol ffordd o hybu asesu ar gyfer dysgu yn effeithiol o fewn addysg.







DGB/SKD
Llythrennedd / Llythrennedd
Tystiolaeth o ased? ☐


Rhifedd / Numeracy
Tystiolaeth o ased? a
Fel rhan o'r profiad o ddysgu ar-lein wnes i gynllunio taflenni gwaith a chyflwyniadau ar arian. Cyn dechrau ar y cynllunio roedd rhaid deall am lefel y gwaith a hefyd strategaethau i ddysgu'r wers dros TEAMS. Felly wnes i edrych ar ganllawiau mathemateg ar gyfer y lefel priodol ar gyfer blwyddyn un. Dangosir hyn fod angen ymdrin ag arian lan i 20c, ond yn amlwg bydd angen rhoi tasgau ychwanegol i herio'r plant Mwy Abl a Thalentog (MATh). Felly i wneud hyn yn llwyddiannus roedd rhaid ymchwilio am strategaethau effeithiol i gyflwyno arian yn rhithiol. Penderfynwyd dysgu gwers ar TEAMS, yn ystod y cyflwyniad roedd rhan chwarae rôl yn siop i ddenu'r disgyblion i gymryd rhan. 
Fel rhan o'r cynlluniau ac i feddwl am dasgau hwylus roedd rhaid ymchwilio am rifedd i ddeall am dasgau addas ar gyfer yr oedran. Felly penderfynais i greu taflenni gwaith ar adio arian a gweithio allan newid, wedyn tasg i greu siop. Roedd hyn wedi ymddangos yn boblogaidd ac yn bendant wedi hybu'r disgyblion i ddefnyddio sgiliau rhifedd. Noda gwefan Llywodraeth Victoria (2020) bod datblygu sgiliau rhifedd yn cynnwys defnyddio arian yn allweddol yn enwedig gyda phlant ifanc. Ychwanega bod dysgu am rifedd yn ifanc yn rhoi sefydliad ar gyfer dysgu yn y dyfodol. Felly mae'r profiad yma yn sicr wedi fy nghefnogi i ddeall mwy am yr elfen rhifedd yn addysg disgyblion, bydd angen i mi wneud mwy o ymchwil yn y dyfodol i gadw datblygu.

Victoria State Government. (2020) 'How to build your child's numeracy skills from birth to year 2'  How to build your child's numeracy skills from birth to year 2 (education.vic.gov.au) [Darllenwyd: 17eg Chefror 2021].


Cymhwysedd Digidol  / Digital competence
Tystiolaeth o ased? 
Fel rhan o wersi yn ystod PAP1 wnes i gael nifer o brofiadau i addysgu cymhwysedd digidol yn benodol codio. Doeddwn i ddim wedi cael unrhyw brofiadau o ddysgu cymhwysedd digidol cyn y cyfle yma. Felly cyn dysgu'r wers roedd disgwyl i mi ddysgu ac ymchwilio am y gwefan ond hefyd am bwrpas codio. Felly fe wnes i fynd ati i archwilio a dysgu am y gwefan gartref yn gyntaf ar ben fy hunain i uwch sgilio yn yr agwedd yma o gymhwysedd digidol. Ar ôl ceisio nifer o wahanol codiau ar y wefan wnes i ddysgu am fel i godio'n effeithiol. Hefyd ar ôl dysgu'r wers cefnogwyd hyn fy sgiliau digidol a fy hyder i ddysgu gwers cymhwysedd digidol yn enwedig gyda phlant blwyddyn chwech.                                                                                                                                        

Gwybodaeth bynciol  / Subject knowledge
Tystiolaeth gan ased?  
Wnes i ymuno ag cyfarfod ASE teachmeet i ychwanegu ar fy nealltwriaeth o wyddoniaeth. Fel rhan o'r cyfarfod wnes i ddysgu am wahanol agweddau o wyddoniaeth yn addysg gynradd gyda phlant ifanc. Roedd llawer o wybodaeth wedi cael ei rhannu am wahanol wefannau a sefydliadau gall cefnogi gydag adnoddau a syniadau i addysgu gwyddoniaeth yn y dyfodol. Yn ystod yr amser ar y cyfarfod roedd nifer o wahanol bobl wedi trafod ac felly wedi derbyn llawer o wahanol farnau a ffurf o addysgu gwyddoniaeth mewn ffordd hwylus. Yn ogystal roedd y drafodaeth wedi ymdrin ag agweddau o fioleg, cemeg a ffiseg. Felly roedd y profiad yn un buddiol dros ben ar gyfer fy natblygiad. Noda'r 'European Commission' (2015) bod gwyddoniaeth yn rhan hanfodol o addysg disgyblion i ddysgu am y byd. Gwelir hefyd bod gwyddoniaeth yn y Meysydd Dysgu a Phrofiad, felly mae'n allweddol fy mod i'n deall am ffurf wahanol o ddysgu gwahanol elfennau o wyddoniaeth. Trwy ymuno gyda'r cyfarfod dwi wedi dysgu am ffurf o ddysgu gwyddoniaeth mewn modd hwylus ond hefyd ymarferol i'r disgyblion mwynhau gwersi.                                      European Commission. (2015) SCIENCE EDUCATION for Responsible Citizenship. [Ar-lein]. Ar gael o:  [Darllenwyd:17eg Chwefror 2021].  

Safonau/ Safonau 

Profiad Proffesiynol Templed 1: Gludwch destun yma
Safon Addysgeg: Mireinio: Asesu
Beth wnaethoch chi a pham?
Fel rhan o gyfres o wersi ar blotio a darllen cyfesurynnau, wnes i gynnal gwers yn y tu allan. Y rheswm dros i mi gynnal y wers yma oedd dangos i'r disgyblion am gyfesurynnau mewn ffordd wahanol. Pwrpas y wers oedd cael y disgyblion wedi'i diddori yn y pwnc. Roedd y wers yma'r un olaf yn edrych ar y pedwar pedrant, fel rhan o'r wers roedd disgwyl i'r disgyblion plotio ei hunain ar y grid allan o gonau. Roedd y disgyblion wedi mwynhau cael rôl penodol yn y wers a deall y cyfesurynnau yma yn well.
Yn ogystal roedd defnyddio'r tu allan yn galluogi i'r disgyblion i gael cyfleoedd i ddysgu mewn gwahanol amgylcheddau dysgu.  Sonia dogfen gan 'The Wildlife Trusts' (dim dyddiad) am bwysigrwydd o ddefnyddio y tu allan wrth ddysgu disgyblion yn cynnwys mathemateg. Ychwanega bod addysg yn y tu allan yn fwy cofiadwy i'r disgyblion, enwedig oherwydd mae'r disgyblion wedi chwarae rhan yn yr addysg yn hytrach nag cwblhau taflen gwaith. 
Roedd y profiad yma wedi cefnogi nifer o'r safonau proffesiynol yn cynnwys:
Addysgeg
Roedd y wers yma yn rhan o ddilyniant o wersi ar gyfesurynnau, a'r wers olaf yn y dilyniant. Felly yn ogystal roedd hyn yn gyfle i asesu dealltwriaeth y disgyblion wrth iddynt greu sgwâr ar y grid a chofnodi’r cyfesurynnau. Wrth i'r disgyblion adrodd y cyfesurynnau allan byddaf yn arsylwi a gwrando ac wedyn asesu dealltwriaeth y disgyblion mewn ffordd gynnil. Bydd y wers yma yn rhoi cyfle i asesu dealltwriaeth y disgyblion a gweld beth yw dealltwriaeth y disgyblion ar ôl yr holl wersi. Fel rhan o'r wers roedd disgwyl i'r disgyblion arwain y dysgu, oherwydd bwriad y wers oedd i'r disgyblion creu sgwâr yn annibynnol fel grŵp. Felly lan iddyn nhw oedd creu'r siâp ar y grid, heb bron dim cymorth. Felly roedd y wers yma wedi rhoi cyfleoedd i'r disgyblion datblygu ei dealltwriaeth, ond hefyd i fwrw'r safon broffesiynol addysgeg.

The Wildlife Trusts. (dim dyddiad)  Wild About Learning. [Ar-lein]. Ar gael o:  LRWT+Wild+About+Learning+pack.pdf (squarespace.com) ​​​​​​​[Darllenwyd: 22ain Rhagfyr 2020].

Beth rydych chi wedi’i ddysgu?
Roedd y profiad yma yn hanfodol wrth i mi geisio gwahanol ffurf o addysgu ac asesu ar gyfer dysgu. Roedd gwers yn y tu allan wedi achosi cyffro o fewn y dosbarth. Felly roedd y disgyblion yn edrych ymlaen at y wers, dangosir hyn bydd defnyddio'r awyr agored mwy aml yn gadarnhaol ar gyfer dysgu. Gwnaeth y profiad o addysgu yn y tu allan cefnogi datblygiad o'r safonau proffesiynol, yn benodol addysgeg. Roedd y profiad yn llwyddiannus ar gyfer asesu dealltwriaeth y disgyblion ar ôl y dilyniant o wersi. Sonia dogfen gan Lywodraeth Cymru (2008) am fuddion o ddefnyddio arsylwi fel ffordd o asesu disgyblion, mae'n ffordd effeithiol o weld lefel y disgyblion yn y dasg. 
Er bod y wers yn llwyddiannus, efallai y tro nesaf wrth wneud gwers debyg bydd angen ystyried amser chwarae i sicrhau bod digon o le ar gyfer y grid. 
Yn bendant roedd y profiad yma wedi effeithio ar addysg y disgyblion yn gadarnhaol, yn enwedig wrth ystyried bod y disgyblion wedi gweithio fel grŵp i ffurfio sgwâr ar y grid ac enwi'r cyfesurynnau yn gywir.

Yr Adran Plant, Addysg, Dysgu Gydol Oes a Sgiliau. (2008)  Observing Children. Caerdydd: Llywodraeth Cynulliad Cymru.  DCELLS FP Observing children report E.indd (gov.wales) 

Beth nesaf?
Byddaf yn sicr i ddefnyddio'r tu allan wrth addysgu'r disgyblion yn ddyfodol, wrth ystyried yr ymchwil sydd yn cefnogi'r defnydd o'r tu allan wrth addysgu plant. Hefyd i gymysgu'r amgylchedd dysgu i sicrhau bod y plant yn cael cymysgedd o ardaloedd dysgu i enyn diddordeb y plant yn y gwaith. Gobeithiaf ddefnyddio mwy o wersi mathemateg yn y tu allan, i gael pob disgybl yn y dosbarth wedi'i ddiddori yn y wers.
Byddaf yn gwneud mwy o ymchwil am fuddion o ddefnyddio'r tu allan a meddwl am wahanol wersi posib i allu dysgu yn yr awyr agored. Bydd hyn yn bwysig wrth geisio datblygu'r safon broffesiynol addysgeg hyd yn oed mwy. 



Profiad Proffesiynol Templed 2: Gludwch destun yma
Safon Addysgeg: Dylanwadu: Ymdrech barhaus a gwydnwch dysgwyr
Beth wnaethoch chi a pham?
Fel rhan o'r profiad wnes i ddysgu gwers Cymraeg am gerdd, a gofyn i'r disgyblion ail-ysgrifennu'r gerdd fel rhan o'r wers. Roedd y profiad o'r wers yma wedi cefnogi'r safonau yn benodol y safon:
Addysgeg
Fel rhan o'r dasg roedd y dysgwyr wedi arwain y dysgu, oherwydd roedd y disgyblion yn gweithio mewn grwpiau. Fel rhan o'r grŵp roedd disgwyl iddynt ail-ysgrifennu'r gerdd mewn grŵp a rhannu syniadau gyda'r dosbarth. Wedyn fel grŵp dewis y brawddegau mwyaf addas. Felly dangosir hyn bod y dysgwyr wedi arwain y dysgu.
Roedd y dasg wedi rhoi cyfle i'r disgyblion ysgrifennu drafft o'r gerdd ac wedyn ail-ysgrifennu. Roedd hyn wedi caniatáu ymdrech barhaus a gwydnwch y disgyblion wrth iddynt gael cyfle i wella'r gwaith. Yn ol dogfen gan ‘Public Health England’ (2014) sylweddola pwysigrwydd bod athrawon yn ceisio adeiladu gwydnwch dysgwyr. Noda bod disgwyl i athrawon wneud hyn fel rhan o wersi, mewn ffordd cynnil. Wrth i'r disgyblion darllen dros eu cerddi, roedd ymdrech y disgyblion i ail-ysgrifennu'r wedi dod ar draws, roedd pob disgybl wedi mwynhau'r dasg. 
Roedd y strategaeth o gael y disgyblion i weithio fel rhan o grŵp, wedi gweithio'n effeithiol iawn. Roedd rhoi'r cyfle i'r disgyblion i weithio fel rhan o grŵp wedi cefnogi'r disgyblion i ddeall y gwaith yn well a datblygu sgiliau cyfathrebu'r disgyblion. Felly roedd y profiad yma yn un dysgu cyfunol. Cytunir Bennett (2015) bod gweithio fel rhan o grwpiau yn rhan annatod o addysg, wrth i ddisgyblion datblygu nifer o sgiliau newydd. Yn ogystal yn ffordd o ddysgu o gyd-ddisgyblion ac yn cefnogi disgyblion ar gyfer dysgu parhaus. 
Yn ogystal cefnogodd y wers yma'r safon cyd-destunau bywyd go iawn, cyn dechrau'r wers am y gerdd roedd y disgyblion yn ansicr am y bardd. Felly wnes i chwarae un o ganeuon y bardd i'r dosbarth, roedd hyn wedi cefnogi'r disgyblion i wybod mwy o wybodaeth am y bardd. 
Felly roedd y profiad o ddysgu'r disgyblion am y gerdd wedi cefnogi'r safon addysgeg yn bendant.  
Bennett, T. (2015) 'Group work for the good: Unpacking the research behind one popular classroom strategy', American Educator.  Cyfrol 39, Rhif 1. tud 32-43. [Ar-lein]. Ar gael o:  Group Work for the Good: Unpacking the Research behind One Popular Classroom Strategy, By Tom Bennett, American Educator, Vol. 39, No. 1, Spring 2015, AFT [Darllenwyd: 18fed Chwefror 2021]. 
Public Health England. (2014) Local action on health inequalities: Building children and young people’s resilience in schools. Llundain: Wellington House. [Ar-lein]. Ar gael o: https://assets.publishing.service.gov.uk/government/uploads/system/uploads/attachment_data/file/355766/Review2_Resilience_in_schools_health_inequalities.pdf [Darllenwyd: 18fed Chwefror 2021].

Beth rydych chi wedi’i ddysgu?
Roedd y profiad yma yn hynod o bwysig wrth i mi ddysgu am y gerdd, roedd y profiad wedi cynnig syniadau newydd ar fel i ddysgu'r math yma o wers. Roedd y defnydd o grwpiau wedi sbarduno'r disgyblion i ddysgu a chymryd rhan yn y wers. Felly bydd y profiad yma yn cynnig nifer o syniadau newydd ar fel i ddatblygu'r safonau mewn gwersi yn y dyfodol. Roedd y wers yma yn llwyddiannus, roedd y disgyblion wedi mwynhau'r wers ac wedi cyfrannu at y syniadau. 
Wrth gysylltu'r wers yma gyda'r safonau proffesiynol rydw i wedi sylweddoli am y ffordd mae gwahanol agweddau o wersi yn cefnogi'r safonau. Byddaf yn sicr i ddatblygu ar y wers yma ar gyfer gwersi yn y dyfodol i sicrhau cefnogaeth o'r safonau. 

Beth nesaf?
Byddaf yn sicr i ddefnyddio'r syniadau yn y wers yma yn y dyfodol, oherwydd roedd hyn wedi gweithio'n llwyddiannus. Efallai dangos mwy o luniau ac i sbarduno'r disgyblion o ddechrau'r wers. Yn ogystal bydd gwaith grŵp yn cael ei ddefnyddio yn gyson fel modd o addysgu. Byddaf yn sicr i ymchwilio am ffurf wahanol ar addysgu yn effeithiol, ac fel i ddatblygu ar y syniadau yma yn y dyfodol.


Profiad Proffesiynol Templed 3: Gludwch destun yma
Safon Addysgeg: Hyrwyddo: Themâu Trawsgwricwlaidd
Beth wnaethoch chi a pham?
Fel rhan o ddilyniant o wersi, wnes i addysgu gwers gwerthuso arbrawf. Fel rhan o arbrawf dosbarth roedd disgwyl i'r disgyblion gwerthuso i feddwl am ffurf i wella'r arbrawf ar gyfer y tro nesaf yn cynnwys cyfarwyddiadau ar gwblhau'r arbrawf. Yn ystod y wers, roedd rhaid i'r disgyblion ateb y cwestiynau a thrafod am atebion posib. Roedd y profiad yma wedi bwrw rhai safonau proffesiynol:
Addysgeg
Fel dwi wedi son roedd y wers yma yn rhan o ddilyniant o wersi ar wyddoniaeth. Fe wnaeth y plant cwblhau arbrawf, dadansoddi a gwerthuso'r arbrawf. Felly trwy wneud hyn roedd y plant wedi dysgu am bwrpas gwneud hyn fel rhan o'r arbrawf. 
Roedd y wers hefyd yn drawsgwricwlaidd, oherwydd fel rhan o'r wers roedd llythrennedd. Roedd disgwyl i'r plant ysgrifennu'r cyfarwyddiadau yn defnyddio berfau gorchmynnol felly gwnaethon ni siart corryn yn enwi berfau gorchmynnol gwahanol. Yn ogystal, roedd disgwyl i'r plant defnyddio iaith cyfarwyddo er enghraifft yn gyntaf, wedyn, ar ôl hynny. Wrth gynnal addysg drawsgwricwlaidd golygir bod yr addysg yn fwy integredig a pherthnasol i'r plant (Rowley a Cooper, 2009).
Fel rhan o'r wers roedd disgwyl i'r plant trafod gyda phartner i ateb y cwestiynau, ac wedyn rhannu syniadau gyda'r dosbarth. Wrth i'r plant trafod syniadau golygir bod y par yn clywed gwahanol syniadau. Yn ôl wefan 'British Council' mae gweithio yn barau yn buddiol i blant, yn enwedig i sicrhau bod y plant yn cael cyfleoedd i drafod. Yn ogystal, bydd gwaith par yn effeithiol wrth asesu dealltwriaeth y plant am y gwaith (British Council, dim dyddiad). Felly roedd y disgyblion wedi cynnal trafodaeth fel dosbarth a dysgu o'i gilydd trwy drafod, gweithiodd hyn yn effeithiol iawn. Bydd hyn felly yn effeithio ar y disgyblion yn gadarnhaol a bwrw'r pedwar diben. 
Felly mae'r wers yma wedi cefnogi fy natblygiad o'r safonau proffesiynol. 

British Council. (dim dyddiad) 'Working in pairs and groups'  Working in pairs and groups | TeachingEnglish | British Council | BBC [Darllenwyd: 24ain Rhagfyr 2020].
Rowley, Ch and Cooper, H. (2009) Cross-curricular approaches to teaching and learning. SAGE Publications Ltd: London. Cross-curricular approaches to teaching and learning - Insight (cumbria.ac.uk) [Darllenwyd:24ain Rhagfyr 2020]. 

Beth rydych chi wedi’i ddysgu?
Mae'r profiad yma wedi gweithio'n effeithiol oherwydd dwi nawr wedi sylwi pwysigrwydd o waith trawsgwricwlaidd.  Roedd y wers wedi rhoi llwyfan i ddysgu'r disgyblion am wahanol elfennau o lythrennedd, mewn gwers gwyddoniaeth. Sylweddolir bod y wers wedi cefnogi fy nealltwriaeth o addysgu trawsgwricwlaidd. Hefyd roedd gweithio gyda phartner wedi rhoi mewnwelediad o fuddion i wneud gwersi yn debyg yn y dyfodol. Roedd y plant wedi mwynhau gweithio mewn parau ac eisiau rhannu syniadau ar wella'r arbrawf.  Felly i wella'r wers byddaf yn sicrhau bod digon o amser i drafod y gwaith ac efallai bydd newid y wers i fod yn dwy wers yn gadarnhaol ar gyfer y disgyblion. Ar ôl gwneud y wers hon, sylweddolir am bwysigrwydd defnyddio'r safonau yma yn fwy aml yn enwedig wrth ystyried yr ymchwil sydd yn cefnogi. 
Beth nesaf?
Byddaf yn sicr i geisio gwneud gwersi yn drawsgwricwlaidd i sicrhau bod gwersi yn berthnasol i'r plant. Yn ogystal byddaf yn gweithio i adael i'r plant gweithio gyda phartner, oherwydd roedd hyn wedi gweithio'n gadarnhaol. Roedd y plant wedi mwynhau'r agwedd yma o'r wers, hefyd roedd hyn yn ffordd effeithiol o asesu fel mae'r plant yn cydweithio o'r atebion maen nhw’n cynnig. Gobeithiaf nawr defnyddio'r strategaethau yma yn gyson yn wersi yn y dyfodol ond hefyd i gefnogi datblygiad pellach o'r safonau proffesiynol.



Rhan 2: Adfyfyrio Beirniadol
Nifer o eiriau - 2,017
Cyflwyniad
Amcan yr ymchwil hwn yw adfyfyrio’n feirniadol am agwedd sydd yn cael ei thrafod yn rhan un o’r traethawd, sef elfennau o’r Pasbort Datblygu Proffesiynol (PDP). Felly fel rhan o’r adfyfyried beirniadol byddaf yn dewis agwedd o ran un i drafod ymhellach. Dewisir trafod am bwysigrwydd gwybodaeth bynciol sef yr hyn sydd yn cael ei haddysgu i’r disgyblion yn yr ysgol. Gwelir fel rhan o wybodaeth bynciol yn rhan un, yn benodol sonnir am ddatblygiad o ddealltwriaeth rhifedd gyda dosbarth blwyddyn un. 
Gobeithir felly i ddatblygu gwybodaeth bynciol rhifedd ymhellach a hefyd ymchwilio a gweld arwyddocâd dealltwriaeth o wahanol feysydd addysgol i sicrhau dealltwriaeth eang. Sylweddola Coe et al. yn y ‘Great Teaching Toolkit’ (2020) am bwysigrwydd o wybodaeth bynciol wrth addysgu plant. Golygir hyn bod angen adnabod fel i ddatblygu a defnyddio gwybodaeth bynciol mewn ffordd effeithiol i fuddio’r disgyblion. Erbyn hyn, mae athrawon yn cael eu hystyried fel unigolion proffesiynol gyda dealltwriaeth helaeth am wahanol bynciau (Arthur a Cremin, 2010).
Felly i sicrhau gwybodaeth bynciol eang bydd angen ymchwilio am wybodaeth sydd yn cefnogi ac efallai yn nodi unrhyw rwystrau o ennill gwybodaeth bynciol o safon uchel. Ar ôl ymchwilio ac adfyfyrio’n feirniadol gobeithiaf wedyn i ddefnyddio’r wybodaeth yma i addysgu disgyblion yn y dyfodol a dod i gasgliad ar sut i ddatblygu hyn.

Trafodaeth Feirniadol ar yr Agwedd a Ddewiswyd
Sonia Metzler a Woessmann (2010) am arwyddocâd gwybodaeth bynciol athrawon, a’r effaith aruthrol o wybodaeth bynciol ar ganlyniadau disgyblion. Felly dangosir y wybodaeth yma am bwysigrwydd sicrhau dealltwriaeth o’r hyn sydd yn cael ei ddysgu yn y dosbarth. Cytuna Murphy (2010) bod gwybodaeth bynciol yn hanfodol yn enwedig wrth ddysgu mathemateg a rhifedd. Trafoda yn yr erthygl wrth i ddarpar athrawon addysgu gwahanol wersi gyda diffyg ymwybyddiaeth am y pwnc, gall hyn achosi trafferth i’r disgyblion deall y gwaith.  Mae angen sicrhau bod yna esboniad cywir o unrhyw waith yn ogystal â ffurf ddiddorol o addysgu’r gwersi. Ymhelaetha Goodhew a Robertson (2017) â hyn trwy nodi wrth esbonio gwaith gyda diffyg dealltwriaeth am bwnc, gall hyn achosi i ddisgyblion cwestiynu athrawon am yr hyn maent yn dysgu. Cefnogir hyn felly'r rheswm dros ddewis gwybodaeth bynciol fel maes i ddatblygu oherwydd pwysigrwydd o’r wybodaeth yma ar ddatblygiad disgyblion. Mae hwn yn cynnwys hefyd datblygiad personol i addysgu rhifedd a gwahanol bynciau yn llwyddiannus.
Fodd bynnag awgryma Hill et al. (2005) nad gwybodaeth bynciol yn unig yw’r peth pwysicaf ond hefyd sut i addysgu’r cynnwys a throsglwyddo’r wybodaeth yn gywir. Cefnoga Fuhrman et al. (2010) trwy nodi bod gwybodaeth bynciol yn rhan bwysig o addysgu ond hefyd bod athrawon yn dangos ymwybyddiaeth o strategaethau dysgu effeithiol. Yn ôl Fuhrman wrth i wahanol strategaethau dysgu cael eu defnyddio, galluogir hyn i ddisgyblion arbrisio’r wybodaeth sydd yn cael ei rhannu. Sicrha hyn hefyd bod strategaeth addas i ofynion i bob disgybl (Gentry et al., 2013). Felly golygir hyn bod angen brwdfrydedd a hyder i geisio gwahanol syniadau ar sut i addysgu gwahanol bynciau mewn modd bydd yn diddori’r disgyblion. Gwelir bod yr ysgol yn ardal i ddysgu, felly mae angen sicrhau bod strategaethau gwahanol i gefnogi addysgeg pob disgybl (Wegner et al. 2013). Sylweddolir bod dealltwriaeth bynciol disgyblion yn tarddu o strategaethau dysgu effeithiol, yn amlwg bydd hyn yn cysylltu gyda’r maes datblygiad. Felly yn rhywbeth i gymryd mewn i ystyriaeth wrth adfyfyrio’n feirniadol. Yn ogystal bydd hyn yn cynnwys adnoddau gwybodus sydd yn dal llygaid. Mae corff helaeth a chynyddol o lenyddiaeth wedi ymchwilio i ansawdd yr adnoddau sydd yn cael eu darparu i ddisgyblion. Dadleuir bod adnoddau fel taflenni gwaith, llyfrau ac arddangosfeydd yn agwedd allweddol i addysgu’n llwyddiannus (Chingos a West, 2010: Butts, 2010). Ymhelaetha Dangara (2016) trwy nodi bod adnoddau yn rhan annatod i sicrhau addysg o ansawdd uchel, a bod y rhain yn cefnogi addysg disgyblion. Cysylltir adnoddau o ansawdd gyda gwybodaeth bynciol, oherwydd mae angen sicrhau bod yr adnoddau yn gywir i gefnogi dealltwriaeth y disgyblion.
Crybwylla dogfen dyfodol llwyddiannus (2015) bod gwybodaeth bynciol yn rhan annatod er mwyn creu addysgeg effeithiol a chadarn. Pwysleisir felly bod angen rhoi pwysigrwydd ar ddatblygiad gwybodaeth bynciol yn enwedig gyda’r cwricwlwm newydd. Bydd angen sicrhau bod yn ymwybodol o’r newidiadau i’r pynciau. Cytunir ymchwilwyr trwy son am yr effaith cadarnhaol ar blant o gael athrawon deallus am addysg (Diamond et al., 2014). Dadleua Ofsted (2009) am bwysigrwydd o wybodaeth bynciol ac addysg o safon uchel. Dangosa’r ddogfen bod y galw am wybodaeth bynciol wrth addysgu yn enwedig mewn ysgolion cynradd. Mae disgwyl i athrawon ysgolion cynradd cael dealltwriaeth eang o wahanol bynciau, i allu addysgu disgyblion yn llwyddiannus. Er hyn trafodir rhai ymchwilwyr bod mwy o bwyslais ar addysgu pynciau mewn ffordd greadigol ac ysbrydoledig i gefnogi datblygiad disgyblion (Hashweh, 2013; McNicholl et al., 2013). Felly yn y pendraw gall athrawon ychwanegu’r gwahanol ffurfiau o addysgu i stoc eang wrth ddysgu gwahanol bynciau yn effeithiol. Wrth ystyried hyn, sonnir rhai ymchwilwyr bydd gwybodaeth bynciol yn datblygu dros amser ac wrth ennill profiad (Nixon et al. 2016)
Fodd bynnag noda Evans et al. (2008) bod ystadegau yn dangos diffyg gwybodaeth bynciol gan ddarpar athrawon yn ystod profiadau dysgu.  Yn ôl y ddogfen bydd pob darpar athro yn dysgu am wybodaeth bynciol mewn ffurf unigryw iddyn nhw. Er enghraifft bydd rhai yn arsylwi cyd-weithwyr neu bydd rhai arall yn ymchwilio a mynychu cyrsiau. Felly sylweddolir bod angen ymchwilio a dysgu am wybodaeth bynciol mewn ffurf wahanol i ddatblygu ffyrdd effeithiol o addysgu gwahanol bynciau. Ymhelaethir rhai ymchwilwyr trwy nodi fod angen gwybodaeth bynciol ond hefyd dealltwriaeth am y disgyblion sydd yn y dosbarth. Disgwylir i athrawon hefyd deall y ffordd mae disgyblion yn caffael â gwybodaeth bynciol i gael effaith cadarnhaol ar ddatblygiad plant. (Sadler et al., 2013).
Esbonia dogfen gan ‘The National Association of School-Based Teacher Trainers’ (NASBTT) (2020) am y ffurf gorau i gefnogi darpar athrawon gyda datblygiad gwybodaeth bynciol. Yn y ddogfen sonia bod angen i ddarpar athrawon cymryd cyfleoedd yn ystod yr amser wrth hyfforddi a phrofiadau addysgu, er mwyn datblygu ar eu gwybodaeth bynciol ac addysgeg ysgolion. Yn amlwg galluogir yr amser o hyfforddi cyfle i ddatblygu a dysgu am wybodaeth bynciol o athrawon hynod o brofiadol. Ymhelaetha Kistner et al. (2015) efallai bod angen i athrawon cadw datblygu eu gwybodaeth bynciol a strategaethau dysgu.  Noda’r ffordd gorau i wneud hyn bydd derbyn hyfforddiant i gefnogi a datblygu strategaethau addysgu athrawon. Yn ogystal wrth ystyried gwybodaeth bynciol sylweddolir arwyddocâd hyfforddiant, yn enwedig i gefnogi dealltwriaeth y disgyblion o’r pynciau gwahanol.
Argymhella ‘Department for Education’ (2011) bod disgwyliadau ar ddarpar athrawon i ddefnyddio dealltwriaeth bynciol a sgiliau, fel sydd gan athrawon newydd/ cymwysedig. Fodd bynnag trafoda Carter (2015) bod gan raglenni hyfforddi athrawon gwahanol gynnwys, er enghraifft gwybodaeth bynciol, gwybodaeth am addysgeg, rheolaeth ymddygiad ac ati. Felly yn ôl y ddogfen mae angen cau’r bwlch rhwng gwahanol raglenni hyfforddi, fel bod holl ddarpar athrawon yn derbyn yr un cyfleoedd. Cefnoga Alexander (2010) safbwynt Carter trwy nodi bod anghysondeb rhwng rhaglenni hyfforddi mewn rhai gwledydd a’r agweddau o wybodaeth bynciol a gall hyn achosi rhwystrau. Golygir hyn fod angen mwy o gysondeb ond hefyd disgwyliadau uchel ar ddarpar athrawon i ymchwilio’n annibynnol am wybodaeth bynciol i ehangu ar ddealltwriaeth flaenorol. Ymhelaetha Ball (2013) trwy nodi bod angen ymwybyddiaeth gan ddarpar athrawon o’r hyn mae’r mentoriaid yn arsylwi ac eisiau gweld fel rhan o wybodaeth bynciol wrth addysgu. Cytuna Bullough a Smith (2016) bod angen i ddarpar athrawon adnabod cyfleoedd bydd yn cefnogi eu datblygiad o wybodaeth bynciol.
Yn rhan un o’r traethawd ystyrir yn benodol am wybodaeth bynciol rhifedd a thrafoda Llywodraeth yr Alban (dim dyddiad) am bwysigrwydd bod disgyblion yn derbyn addysg sydd yn cynnwys gwybodaeth am rifedd. Sonia Llywodraeth Victoria (2016) yn debyg trwy nodi wrth i blant dysgu am rifedd yn ifanc, cefnoga hyn sgiliau datrys problemau er enghraifft sgiliau ariannol. Yn ogystal yn paratoi plant am ddefnyddio sgiliau rhifedd yn y dyfodol. Dangosir canlyniad profion Cymru bod lefelau rhifedd plant Cymru yn isel a bod angen codi’r safonau (Llywodraeth Cymru, 2019). Felly cefnogir hyn â’r syniad bod angen gwybodaeth bynciol gryf i adnabod fel i addysgu’r gwersi yma yn effeithiol i weld cynnydd mewn sgiliau rhifedd. Ymhelaetha Coe et al. (2014) bod cael dealltwriaeth am wybodaeth bynciol o safon yn nodweddiadol o athro llwyddiannus. Felly dangosir hyn fod gwybodaeth bynciol yn hanfodol ar gyfer darparu addysg o safon i ddisgyblion a phwysigrwydd o ddatblygu ar y sgiliau yma. Fodd bynnag, awgryma Chan a Yung (2018) am athrawon yn adeiladau ar brofiadau blaenorol i ennill gwybodaeth bynciol gryf a darparu addysg o safon uchel. Pwysleisir felly i wella ar hyn bod angen defnyddio profiadau cofiadwy o’r gorffennol i gefnogi datblygiad o’r wybodaeth bynciol sydd angen addysgu i blant. Dengys Hattie (2012) “high-quality teachers can positively affect student achievement”. Sylweddolir o ganlyniad er mwyn bod yn athro llwyddiannus bod angen gwybodaeth bynciol ar lefel uchel, ac mae darparu addysg o safon yn hanfodol.
Esbonnir Donaldson mewn clip am arwyddocâd codi safonau rhifedd disgyblion. Felly sylweddolir bod angen i athrawon cael dealltwriaeth eang o rifedd i allu addysgu yn llwyddiannus (CGA EWC, 2016). Trafoda Fung et al. (2017) yn erthygl bod gwybodaeth bynciol mathemateg wedi bod yn bwynt trafod am rai blynyddoedd yn addysg. Sylweddolir bod rhifedd efallai wedi achosi problemau dros y blynyddoedd diwethaf, a bod angen cefnogaeth ar athrawon. Erbyn hyn mae yna Fframwaith Llythrennedd a Rhifedd yng Nghymru. Noda’r fframwaith (2013) bod angen cymorth ar athrawon wrth geisio dysgu elfennau o rifedd mewn pob pwnc. Yn ogystal â hyn mae yna ganllawiau cenedlaethol i ddilyn ar lythrennedd a rhifedd. Gwelir felly bod angen gwybodaeth bynciol glir am rifedd i sicrhau bod hyn yn rhywbeth trawsgwricwlaidd o fewn gwersi. Diffinnir addysg drawsgwricwlaidd fel gwersi sydd yn cyffwrdd â nifer o bynciau gwahanol o fewn un wers. Mae hyn yn ffordd effeithiol o gyflwyno gwahanol agweddau i blant a chynyddu ymrwymiad disgyblion i’r gwaith (Madden, 2018). Adnabydda’ ar wefan HWB (2020) am y cwricwlwm newydd sef cwricwlwm i Gymru 2022 a noda am bwysigrwydd o addysg drawsgwricwlaidd yn enwedig llythrennedd, rhifedd a chymhwysedd digidol. Yn y cwricwlwm newydd nodir am y Meysydd Dysgu a Phrofiad (MDaPh) felly bydd angen sicrhau bod elfennau o addysg drawsgwricwlaidd o fewn y meysydd yna. Dangosir hyn fod angen sicrhau bod dealltwriaeth bynciol yn hanfodol i allu cynnwys elfennau trawsgwricwlaidd mewn nifer o wahanol wersi. Fodd bynnag, sonnir ymchwil bod ffurf o addysgu gwybodaeth bynciol yn rhywbeth unigryw a phersonol i bob athro. Efallai bydd athrawon gwahanol yn dysgu rhifedd mewn ffurf wahanol, a bod angen ystyried hyn (Pope, 2018). Gellir gweld bod nifer o agweddau i wybodaeth bynciol, ac efallai bod angen ystyried defnyddio gwybodaeth bynciol mewn ffordd wahanol i gefnogi dealltwriaeth a datblygiad plant.

Casgliad
I gloi, yn amlwg mae’r astudiaeth hon wedi achosi nifer o oblygiadau o ran ymarfer yn y dyfodol. Yn ôl Delvin et al. (2012) galluoga adfyfyrio beirniadol datblygiad, wrth adfyfyrio bydd modd gwella addysgeg a symud ymlaen mewn ffordd gadarnhaol. Felly bydd yr holl ymchwilio yn caniatáu mewnwelediad ar y ffordd gorau i allu symud ymlaen a datblygu ar wybodaeth bynciol yn fy ymarfer. Dangosir yr ymchwil bod gwybodaeth bynciol yn rhan allweddol i addysg lwyddiannus, ond fod hefyd pethau ychwanegol yn cefnogi addysgu llwyddiannus. Yn draddodiadol, mae athrawon wedi cael ei farnu ar lefelau o ddealltwriaeth bynciol ond erbyn hyn gwelir pwyslais ar agwedd yr athro am addysg (Ekstam et al., 2017). Yn ogystal sylweddolir bod angen cymryd mewn i ystyriaeth y pethau bach fel agwedd a brwdfrydedd ar gyfer addysg gadarnhaol.
Fel canolbwynt i’r aseiniad yma mae’r safonau proffesiynol a’r PDP. Noda dogfen gan Lywodraeth Cymru (2017) bod gwybodaeth bynciol yn rhan annatod o’r safonau proffesiynol. Felly bydd angen sicrhau bod hyn yn rhywbeth i gadw datblygu a chadw’n gyfoes ar y PDP. Ystyrir arwyddocâd o gadw datblygu’n broffesiynol, i wneud hyn bydd angen ehangu ar fy nealltwriaeth trwy fynychu cyrsiau a darllen am ffurf effeithiol o addysgu rhifedd. Sylweddolir bod angen cadw datblygu i ddod yn hyderus gyda gwahanol elfennau o wybodaeth bynciol rhifedd, oherwydd dangosir ymchwil lefelau isel yn genedlaethol. I grynhoi, yn amlwg mae angen gwybodaeth bynciol o safon uchel wrth addysgu plant, er mwyn cynnig yr addysg gorau ar gyfer eu datblygiad.


















Rhestr Gyfeirio
Alexander, R. J. (2010). Children, Their World, Their Education. Final Report and Recommendations of the Cambridge Primary. Review. Abingdon: Routledge.

Arthur, J. a Cremin, T. (2010) Learning to Teach in the Primary School. (2ail arg). Routledge: London. [E-lyfr]. Ar gael o: http://docshare02.docshare.tips/files/26359/263597505.pdf [Darllenwyd: 27ain Chwefror 2021]. 

Ball, S. J. (2013). Foucault, Power and Education. London: Routledge.

Bullough, R. V. a Smith, L. K. (2016) ‘Being a student of teaching: Practitioner research and study groups’, yn J. Loughran a M. L. Hamilton (gol), International handbook of teacher education. New York, NY: Springer, tt. 305–351.

Butts, R. F. (2010) A history of Education in American Culture. New York: Rinehart and Winston.

Carter, A. (2015) Carter review of initial teacher training (ITT). Open Government. [Ar-lein]. Ar gael o: Independent report template (publishing.service.gov.uk) [Darllenwyd: 25ain Chwefror 2021]. 

CGA EWC. (13eg Mehefin, 2016) Siarad yn Broffesiynol. YouTube. [Ar-lein]. Ar gael yn: https://www.youtube.com/watch?v=KRjh_4SqIK8&feature=youtu.be [Darllenwyd: 26ain Chwefror 2021]. 

Chan, K. a Yung, B. (2018) ‘Developing Pedagogical Content Knowledge for Teaching a New Topic: More Than Teaching Experience and Subject Matter Knowledge’, Research in Science Education. tt. 233-265. [Ar-lein]. Ar gael o: https://link-springer-com.ezproxy.uwtsd.ac.uk/article/10.1007/s11165-016-9567-1 [Darllenwyd: 27ain Chwefror 2021].

Chingos, M. M. a West, M. R. (2010) ‘Do more effective teachers earn more outside of the classroom? Programme on Education Policy and governance working Paper Series’ PE-PG 10-02.

Coe, R., Aloisi, C., Higgins, S. a Major, L. (2014) ‘What makes great teaching? Review of the underpinning research’, Centre for Evaluation and Monitoring. [Ar-lein]. Ar gael o: http://www.suttontrust.com/wp-content/uploads/2014/10/What-Makes-Great-Teaching-REPORT.pdf [Darllenwyd: 25ain Chwefror 2021]. 

Coe, R., Rauch, C.J., Kime, S. a Singleton, D. (2020) ‘Great Teaching Toolkit: Evidence Review’, Evidence Based Education. [Ar-lein]. Ar gael o: 5ee9f507021911ae35ac6c4d_EBE_GTT_EVIDENCE REVIEW_DIGITAL.pdf (website-files.com) [ Darllenwyd: 25ain Chwefror 2021]. 

Curriculum, Assessment and Pedagogy Division. (2017) Professional standards for further education teachers and work-based learning practitioners in Wales. Cardiff: Welsh Government. 

Dangara, U. (2016) ‘Educational Resources: An Integral Component for Effective
School Administration in Nigeria’, Research on Humanities and Social Sciences. Cyfrol 6, Rhif 13, tt.27-37. [Ar-lein]. Ar gael o: https://files.eric.ed.gov/fulltext/ED578024.pdf [Darllenwyd: 28ain Chwefror 2021].

Departmenr for Education. (2011) Teachers’ Standards: Guidance for school leaders, school staff and governing bodies. [Ar-lein]. Ar gael o: Teachers’ Standards (publishing.service.gov.uk) [Darllenwyd: 25ain Chwefror 2021].

Department for Education. (2016) Literacy and Numeracy Tips to Help Your Child Every Day. Victoria: State Government. 

Diamond, B. S., Maerten-Rivera, J., Rohrer, R. E. a Lee, O. (2014) ‘Effectiveness of a curricular and professional development intervention at improving elementary teachers' science content knowledge and student achievement outcomes: Year 1 results’. Journal
of Research in Science Teaching, Cyfrol 51, Rhif 5, tt.635–658.

Donaldson, G. (2015) Dyfodol Llwyddiannus: Adolygiad Annibynnol o’r Cwricwlwm a’r Trefniadau Asesu yng Nghymru. [Ar-lein]. Ar gael o: dyfodol-llwyddiannus.pdf (llyw.cymru) [Darllenwyd: 23ain Chwefror 2021].

Ekstam, U., Korhonen, J., Linnanmӓki, K. a Aunio, P. (2017) ‘Special education pre-service teachers' interest, subject knowledge, and teacher efficacy beliefs in mathematics’. Teaching and Teacher Education. Cyfrol 63, tt. 338-345. 

Evans, A., Hawksley, F., Holland, M. R. a Caillau, I. (2008). ‘Improving subject knowledge and subject pedagogic knowledge in employment based secondary initial teacher training in England’. In: Annual Conference of the Association of Teacher Education in Europe, Brussels. [Ar-lein]. Ar gael o: Microsoft Word - 169862-text.native.1248191494.doc (shu.ac.uk) [Darllenwyd: 24ain Chwefror 2021].

Fuhrman, N. E., Fuhrman, R. G., a DeLay, A. M. (2010) ‘Defining “good teaching” at the graduate level: Are we meeting the instructional expectations of doctoral students?’ Journal of Faculty Development. Cyfrol 24, Rhif 2, tt. 19-24. 

Fung, D., Kutnick, P., Mok, I., Leung, F., Lee, B., Mai, Y. a Tyler, M. (2017) ‘Relationships between teachers’ background, their subject knowledge and pedagogic efficacy, and pupil achievement in primary school mathematics in Hong Kong: An indicative study’, International Journal of Educational Research. tt.119-130. [Ar-lein]. Ar gael o: https://www-sciencedirect-com.ezproxy.uwtsd.ac.uk/science/article/pii/S0883035516307662 [Darllenwyd: 28ain Chwefror 2021]. 

Gentry, R., Sallie, A. a Sanders, C. (2013) ‘Differentiated Instructional Strategies to Accommodate Students with Varying Needs and Learning Styles’, Presentation for
The Urban Education Conference. [Ar-lein]. Ar gael o: https://files.eric.ed.gov/fulltext/ED545458.pdf [Darllenwyd:1af Mawrth 2021].

Goodhew, L. M. a Robertson, A. D. (2017). ‘Exploring the role of content knowledge in responsive teaching’. Physical Review Physics Education Research, Cyfrol 13, Rhif 1.

Hashweh, M. Z. (2013) ‘Chapter 6 pedagogical content knowledge: twenty-five years later’, yn C. J. Craig, P. C. Meijer, a J. Broeckmans (gol) From teacher thinking to teachers and teaching: the evolution of a research community Bingley, England: Emerald Group Pub. Ltd, tt.115–140.

Hattie, J. (2012). Visible learning for teachers: maximizing impact on learning. London: Routledge.

Hill, H., Rowan, B. a Ball, D. L. (2005). ‘Effects of Teachers' mathematical knowledge for teaching on student achievement’. American Educational Research Journal, Cyfrol 42, Rhif 2, tt. 371 - 406.

HWB. (2020) ‘Cwricwlwm i Gymru: crynodeb o’r ddeddfwriaeth arfaethedig’ https://hwb.gov.wales/cwricwlwm-i-gymru/crynodeb-o-r-ddeddfwriaeth-arfaethedig/ [Darllenwyd: 1af Mawrth 2021]. 

Kistner, S., Rakcozy, K., Otto, B., Klieme, E. a Büttner, G. (2015) ‘Teaching learning strategies: The role of instructional context and teacher beliefs’, Journal for Educational Research Online. Cyfrol 7, Rhif 1, tt. 176-197. [Ar-lein]. Ar gael o: https://www.pedocs.de/volltexte/2015/11052/pdf/JERO_2015_1_Kistner_et_al_Teaching_learning_strategies.pdf [Darllenwyd: 26ain Chwefror 2021]. 

Llywodraeth Cymru. (2019) ‘National Reading and Numeracy Test Results: 2019’ https://gov.wales/sites/default/files/statistics-and-research/2019-08/national-reading-and-numeracy-test-results-2019-083.pdf [Darllenwyd: 1af Mawrth 2021].

Madden, L. (29ain Mai, 2018) Benefits of cross-curricular education. CEO. Blog [Ar-lein]. Ar gael o: https://www.prescientist.org/2018/05/29/benefits-of-cross-curricular-education/#:~:text=Cross%2Dcurricular%20teaching%2C%20or%20instruction,and%20increase%20engagement%20and%20rigor. [Darllenwyd: 1af Mawrth 2021].

McNicholl, J., Childs, A., a Burn, K. (2013). School subject departments as sites for science teachers learning pedagogical content knowledge. Teacher Development, 1–20

Metzler, J. a Woessmann, L. (2010) ‘The Impact of Teacher Subject Knowledge on Student Achievement: Evidence from Within-Teacher Within-Student Variation’, IZA Discussion Series Paper. [Ar-lein]. Ar gael o: The Impact of Teacher Subject Knowledge on Student Achievement: Evidence from Within-Teacher Within-Student Variation (iza.org) [Darllenwyd: 22ain Chwefror 2021]. 

Murphy, C. (2010) ‘The Role of Subject Knowledge in Primary Student Teachers’ Approaches to Teaching the Topic of Area’, University of Exeter working group 10. [Ar-lein], Ar gael o: CERME6 (ens-lyon.fr) [Darllenwyd: 22ain Chwefror 2021].

Nixon, R. S., Campbell, B. K., a Luft, J. A. (2016) ‘Effects of subject-area degree and classroom experience on new chemistry teachers' subject matter knowledge’. International Journal of Science Education. Cyfrol 38, Rhif 10, tt.1636–1654.

Ofsted. (2009) Improving primary teachers’ subject knowledge across the curriculum. Llundain: Alexandra House. [Ar-lein]. Ar gael o: Microsoft Word - final_Improving primary teachers' subject knowledge across the curriculum.DOC (ioe.ac.uk) [Darllenwyd: 23ain Chwefror 2021].

Pope, D. (2018) ‘Subject knowledge for primary teaching: the influence of the personal dimension on beginning primary teachers’ conceptualisations and interpretations’, International Journal of Primary, Elementary and Early Years Education. Cyfrol 47, tt. 293-307. [Ar-lein]. Ar gael o: https://www-tandfonline-com.ezproxy.uwtsd.ac.uk/doi/pdf/10.1080/03004279.2018.1437199?needAccess=true [Darllenwyd: 27ain Chwefror 2021].

Sadler, PM., Sonnert, G., Coyle, HP., Cook-Smith. N. a Miller, JL. (2013) ‘The influence of teachers’ knowledge on student learning in middle school physical science classrooms’, American Educational Research Journal. Cyfrol 50, Rhif 5, tt. 1020-1049.

Scottish Government. (dim dyddiad) Numeracy across learning: principles and practice. [Ar-lein]. Ar gael o: Numeracy across learning: Principles and practice (education.gov.scot) [Darllenwyd: 25ain Chwefror 2021]. 

The National Association of School-Based Teacher Trainers. (2020) Subject Knowledge for Teaching (SKfT) Framework. [Ar-lein]. Ar gael o: Subject-Knowledge-for-Teaching-SKfT-Framework-March-2020.pdf (nasbtt.org.uk) [Darllenwyd: 24ain Chwefror 2021]. 

Wegner, C., Minnaert, L. a Strehlke, F. (2013) ‘The importance of learning strategies and how the project ‘Kolumbus-Kids’ promotes them successfully’ European Journal of Science and Mathematics Education. Cyfrol 1, Rhif 3, tt.137-143. [Ar-lein]. Ar gael o: Microsoft Word - 133 (ed.gov) [Darllenwyd: 22ain Chwefror 2021].

Yr Adran Addysg a Sgiliau. (2013) Fframwaith Llythrennedd a Rhifedd Cenedlaethol. Caerdydd: Llywodraeth Cymru
2

